
Prome Minister Evelyn Wever-Croes: 
Diahuebs 25 di maart pa Sor di anochi 


CONECTA CU PROME MINISTER DEN E 
PROGRAMA “LIVE CU ‘TANCHI’ EVE” 


Goberna un pais den un pandemia no tawata facil. Pero sigur 
e situacion di pandemia a haci cu Prome Minister Evelyn 
Wever-Croes no por a topa y encontra cu pueblo pa conbersa 
of scucha di nan preocupacionnan manera cu el a desea. 
Pero si pa medio di medio social y comunicadonan a keda den 
contacto cu pueblo. E contacto aki, pa Prome Minister di Aruba 
ta hopi imporante. 


Nos ta invita bo pa conecta cu Prome Minister Evelyn Wever- 
Croes diahuebs 25 di maart via pagina di Facebook di Gabinete 
Wever-Croes den un Sesion di Q8A den un programa special 
“Live cu 'Tanchi' Eve, un momento cu Prome Minister di Aruba 
Evelyn Wever-Croes'. No por ta den contacto cu otro, pero 
danki na innovacion den nos generacion aki, nos por sinti e 


LIVE 
cu luwdhi'EVE 


UN MOMENTO CU 
PROME MINISTER DI ARUBA 
EVELYN WEVER-CROES 







VIA FACEBOOK 
Gabinete Wever Croes 


DIAHUEBS 
25 DI MAART 2021 
8:00 PM 













Prome Minister ta mama, casa, yiu, wela, ruman, y durante 
e pandemia el a wordo vama 'Tanchi'. Esaki ta un nomber cu 
sigur a bin door di e maneho responsabel, firme y disciplina cu 
el a hiba durante e pandemia di Covid-19 na unda su meta no 
solamente tawata pa proteha nos ciudadanonan y duna sosten 
y comprension na esnan cu mas a sufri den e temporada aki, 
sino tambe pa recupera bek loke Aruba a perde, pone Aruba 
su economia bek fuerte y resiliente. 


Tur diahuebs, pa 8or di anochi, conecta cu Prome Minister, cu 
Tanchi Eve na unda bo por haci tur bo preguntanan y Prome 
Minister lo contesta nan live via pagina di Facebook di Gabinete 
Wever-Croes. 

Prome Minister Evelyn Wever-Croes: 
Pa prepara pa e evaluacion door di CFATF fin di augustus 2021: 


GOBIERNO DI ARUBA A HACI UN “NATIONAL 
RISK ASSESSMENT” RIBA TERENO DI 
LABAMENTO DI PLACA Y FINANCIAMENTO 
DI TERORISMO 


Por lesa esaki riba website di Gobierno 


Aruba ta haciendo tur esfuerso pa por combati labamento di 
placa y financiamento terorismo. Esaki ta un di e metanan di 
Financial Action Taskforce (FATF). FATF ta un organisacion 
internacional di gobiernonan di diferente pais cu ta desaroya 
lineanan di maneho pa combati labamento di placa y 
financiamento di terorismo. FATF regularmente ta controla 
si paisnan ta cumpli cu e reglanan aki. Aruba ta miembro di 
e Caribbean Financial Action Task Force (CFATF) y tambe 
miembro di Financial Action Task Force (FATF) hunto cu 
Hulanda. 


Como Minister President di Aruba, Premier Evelyn Wever- 
Croes ta presidi e AML/CFT Stuurgroep. Esaki ta e comision 
cu mester percura pa cumplimento di e reglanan. Si Aruba 
no cumpli, Aruba por wordo poni riba lista preto y esaki por 
tin como consecuencia cu inversionistanan di paisnan grandi 
no por inverti den pais Aruba y tampoco lo haya cooperacion 
mas di otro paisnan. Esaki Aruba kier evita mas tanto posibel. 
Tampoco kier labamento di placa na Aruba. Por lo tanto ta 
tuma e trabounan den comision cu hopi seriedad. 


Aruba mester a wordo evalua na 2020. Sinembargo door di 
e situacion di Covid-19 cu a surgi aña pasa, e evaluacion 
lo tuma luga e aña aki door di un “assessment team” cu lo 
bin Aruba fin di augustus pa dos siman pa ‘on-site’ papia y 
intrevista diferente stakeholder manera p.e. Banco Central di 
Aruba, OM, MOT, KPA, NCTVI, Aduana y DWJZ. 


Como Presidente di e AML/CFT Stuurgroep, Prome Minister a 
duna instruccion pa laga haci un “National Risk Assessment” 
riba tereno di labamento di placa y financiamento di terorismo. 
Un analisis con grandi e riesgonan ta riba nivel nacional. 


Na oktober 2018 a inicia e processo di un National Risk 
Assessment (NRA) cu participation di mas di 80 experto for di 
sector priva y sector publico na Aruba cu ayudo di Worldbank. 
E processo pa compila e National Risk Assessment a dura 18 
luna largo cu hopi informacion valioso y datanan. 


Prome Minister dia 21 februari a aproba e rapportnan riba 
labamento di placa. E “summary report” ta publico riba website 
di Gobierno pa tur hende por download y les'e. 





Aruba 
National Money Laundering Risk Report 


February 21, 2021 





E conclusion di e NRA riba tereno di labamento di placa a 
resulta den un score di Medium-High, door di Aruba su posicion 
den Caribe, su infrastructura pero tambe door di nos sector 
financiero. Pa mas detailles ta referi na e “summary report”. 


Un NRA riba labamento di placa y financiamento di terorismo 
ta masha importante pa nos evaluacion door di CFATF cu lo 
tuma luga fin di augustus di e aña aki. Den e inventarisacion a 
sali dilanti algun acto penal cu ta di menasa pa Aruba. Aruba 
lo bay enfoca mas fuerte pa combati esakinan. E menasanan 
ta entre otro, traficacion di droga, contrabanda/transportacion 
di placa cash, corupcion, soborno, banco ilegal/underground 
banking. A base di e NRA hopi medida a wordo implementa 
caba door di diferente stakeholder pa combati tur esakinan. 
Gobierno di Aruba lo laga traha un documento di strategia 
(AML/CFT Strategy rapport) pa frena e risiconan mas grandi 
cu e raportage riba labamento di placa a constata pa futuro 
tambe. 


“Den nomber di Gobierno y tambe como president di e 
AML/CFT stuurgroep, mi kier a bisa danki na tur persona di 
sector publico y sector priva cu a duna nan contribucion na e 
raportage. Un danki special ta bay pa sefiora Kiki van der Werf 
di CBA y Sasha Behari di MOT kendenan tawata encarga cu 
coordinacion di e raportage”, Prome Minister Evelyn Wever- 
Croes a duna di conoce. 


Prome Minister ta haci invitacion na prensa y tur esnan interesa 
pa bay riba e website Gobierno.aw pa lesa e “Summary 
Report” cu Gobierno di Aruba a publica cumpliendo asina cu 
tur transparencia y combatiendo criminalidad y labamento di 
placa na Aruba. 

TRABOUNAN A INICIA NA YARA 


Duracion di e proyecto akinan lo ta aproximadamente 8 siman si no haya contratiempo. 

ZEEWIJK A HAYA SU ASFA 


Na St Cruz nos ta preparando e caminda pa diabierna nos asfalta y departamento di BKW ta drechando e “rampa” riba 
Linear Park. 

MINISTER XIOMARA MADURO 


Minister Xiomara Maduro ta presenta: 
Programa special: 


EFECTONAN DI COVID19 RIBA ECONOMIA 
Y FINANSA PUBLICO DI PAIS ARUBA Y TUR 
LOCUAL GOBIERNO A HACI PA BRINDA 
ALIVIO NA NOS COMUNIDAD 


Minister Xiomara Maduro ta presenta un programa special 
‘Efectonan di COVID19 riba economia y finansa publico di 
Pais Aruba y tur locual Gobierno a haci pa brinda alivio na 
nos comunidad'. E programa aki ta un edicion special di e 
Serie di Programa di television ‘Aruba Fuerte y Resiliente — 
Reactivando nos Economia' 





Un programa hopiinteresante durante cuale Minister di Finansa, 
Asuntonan Economico v Cultura ta duna un compilacion di 
informacion valioso pa asina pueblo di Aruba por hava un bon 
bista di e impacto grandi cu COVID19 tabata tin riba Aruba su 
finansa v economia. Alabes e mandatario ta elabora riba tur 
locual Gobierno a haci pa brinda alivio na nos comunidad. 

Un invitacion pa sintonisa e programa special aki cu lo pasa 
diaranson dia 24 di maart 9 or di anochi na TeleAruba y riba 
pagina di facebook di Gabinete Wever-Croes. 

Discurso Minister Xiomara Maduro durante e 
Manifestacion Cultural virtual 
en conexion cu 45 aña di Celebracion di ‘Dia di Himno y 
Bandera’ 


BAN CUIDA, APRECIA Y STIMA LOKE TA DI NOS 


En conexion cu conmemoracion y celebracion di 45 aña di 
Himno y Bandera, Minister Maduro a dirigi algun palabra 
durante e ocasion tan special aki cu pa motibonan ya conoci a 
wordo celebra den un forma virtual. 


SIMBOLONAN NACIONAL DI IDENTIDAD Y LIBERTAD 

E mandatario a recorda cu pa 45 aña Pais Aruba tin su mesun 
Himno y Bandera y pa nos para un rato keto pa reflexiona y 
concientisa e importancia di e simbolonan aki tin pa tur hende 
cu ta biba akinan. “Simbolonan nacional di identidad y libertad, 
cu ta uni nos como un nacion. 

Ora nos ta canta nos Himno ‘Aruba Dushi Tera’ nos ta expresa 
nos orguyo y amor pa nos Pais y ora nos hisa nos bandera 
nos ta inculca amor y respet patrio den cada Arubiano y otro 
nacionalidadnan cu a haci Aruba nan hogar * e dignatario a 
enfatisa. 


INSTRUMENTONAN CLAVE CU A TRECE UNION DEN NOS 
PUEBLO 

Pueblo di Aruba ta gradici Gilberto Francois (Betico) Croes cu 
tabatin un vision y corahe cu awe Aruba tin su propio Himno 
y Bandera y ta un pais autonomo den Reino Hulandes. Betico 
pa cumpli cu e deseo di nos pueblo pa su libertad a mira e 
introduccion di Himno y Bandera instrumentonan clave pa 
logra trece union den e pueblo Arubano y di tur otronan cu 
a bin Aruba y haci aki nan hogar y cu ta stima e isla aki, un 
Arubiano. 


INCULCA E AMOR PATRIO DEN NOS YIUNAN 

Minister Maduro a subraya cu como mayor ta importante pa 
nos inculca e amor patrio den nos yiunan y siña nan historia 
di nos pais pa sa di unda nos a bin, pa comprende e presente 
y pa sa unda ta bay den futuro. Pa nan conoce nos Himno y 
Bandera y respeta nos simbolonan nacional. Conta nos yiunan 
cu día 18 di maart 1976 ta un día grandi pa Aruba, ya cu nos 
Himno y Bandera a wordo oficialmente inaugura e tempo ey 
den Wilhelmina Stadion awe conocí como Stadion Guillermo 
Prospero Trinidad. E acto historico aki a forma un base solido 
pa nos por a sigui traha duro pa desaroyo di nos Pais. 


ARUBA UN EHEMPEL PA E ISLANAN RUMAN 

Bunita ta pa nos mira awe con despues di 45 aña, tur e islanan 
di Caribe Hulandes finalmente a haya nan mesun himno y nan 
mesun bandera, paso cu Aruba a tuma e reto y fungi como 
ehenpel pa nan. Un himno y un bandera di un nacion ta yuda 
forma e identidad di bo pais. Nan ta e simbolonan cu ta fortifica 
e sentido di union bou di un grupo di hende. Un himno y un 
bandera di un pais no conoce distincion di rasa ni di religion, 





tampoco di partido político. 


NO TIN UN LUGA MAS DUSHI PA BIBA CU NO TA NA 
ARUBA 

Cantando nos Himno “Aruba Dushi Tera”, ta laga cada 
ciudadano sinti e felicidad di por ta forma parti di nos nacion 
Arubiano. Cantando nos ta sinti cu no tin un luga mas dushi pa 
biba cu no ta na Aruba. E ta laga nos bira consciente di e solo 
cu ta briya riba e pida baranca aki, di e awa cu ta rondona nos 
isla, di nos naturalesa cu ta laga nos sinti nos na cas y e ta 
laga nos aprecia e cuna venera cu nos dushi Aruba ta brinda 
nos habitante- y nos bishitantenan. E aire liber cu nos bandera 
ta waya aden, ta laga nos realisa un biaha mas e importancia 
pa nos mantene nos autonomia den Reino Hulandes y siña 
nos futuro generacion con nos por para riba nos mes pia. 


BAN SIGUI BIBA DEN UNION CU OTRO 

Minister di Cultura su deseo ferviente pa nos tur cu ta biba 
riba e isla tan stima aki por sigui biba den union cu otro. Pa 
tur habitante di Pais Aruba realisa cu cordialidad y amablidad 
ta nos forsa y alabes nos grandesa como un pais chikito den 
mundo. Cu nos bon Dios por keda bendiciona nos patria stima 
y guia cada persona cu tin Aruba Dushi Tera den mente y 
curason, pa nos por traha cu siguransa y perseverancia na 
progreso di nos isla, cu nos tur ta yama: “E perla den lama 
Caribe”. 


GRADICIMENTO 

E mandatario a gradici e Comision Celebracion di Dianan 
Nacional cu a organisa e celebracionnan en conexion cu 45 
aña Himno y Bandera. Tambe Minister Xiomara a yama danki 
tambe na tur e talentonan local pa e bunita show presenta 
durante e Manisfestacion Cultural. 

Relaciona cu Celebracion 45 aña Himno y Bandera: 











En Conexion cu Celebracion di 45 aña di Himno y Bandera, 
Minister Xiomara Maduro apesar di su agenda basta ocupa 
a traha tempo pa bishita varios scol manera ta custumber di 
tur aña. Un di e scolnan cu a toca turno e biaha aki tabata 
St. Franciscus College na Madiki. Minister di Cultura Xiomara 
Maduro y Prome Minister Evelyn Wever-Croes a wordo 
cordialmente ricibi pa alumno- y docentenan di Sint Franciscus 
College. E Himno di nos pais, “Aruba Dushi Tera” a wordo canta 
pa alumnonan y e mandatarionan por a bishita e klasnan y a 
splica riba e celebracion di Himno y Bandera. Tur alumnonan a 
ricibi e buki saca specialmente pa e celebracion e aña aki cual 
ta “Mucha Crioyo Mi Ta”. Minister Xiomara Maduro y Minister 
President Evelyn Wever-Croes a ricibi un bunita recuerdo di 
e bishita den forma di un tayo cu texto graba “Danki pa honra 
Colegio St. Franciscus cu e bishita”. E mandatarionan a gradici 
staf y tur alumno pa e bunita aprecio aki y e oportunidad di por 
a bishita e scol. 

Minister Xiomara Maduro na ocasion di 45 afia di 
celebracion di ‘Dia di Himno y Bandera’: 








“MI 


A NAM 











Minister di Cultura durante su discurso den e programa 
Manifestacion Cultural virtual, e mandatario a trece dilanti un 
bunita inspiracion, un poesia “Mi ta namora di mi Pais”. Pa hopi 
tabata hopi emocional ora cu a scucha e mandatario encarga 
cu Cultura a comparti su sintimento cu ta sali for di su mente 
y curason demostrando e amor grandi pa nos pais Aruba, nos 
hendenan, nos naturalesa, e cantidad di motibonan cu e ta 
namora di nos pais. 


MI TA ORA DI PAIS 

Minister Maduro a comparti un sentimento cu ta sali for di su 
mente y curason: 

Mi ta namora di mi Pais 





I MI F RU 








Di su hendenan, di e carisma di mi PaisMi ta namora di mi Pais 
Di tur cos bon y menos bon 

Di su bunitesa 

No tin un caminda mas dushi pa biba 

Aruba su solo cu ta briya, su awanan blauw, 
Aruba ta balansa den su naturalesa 

Mi ta namora di mi Pais 

Ora mi wak Aruba su nomber e ta haci mi contento 
Paso ta mi cas 

Mi ta hibe den mente y curason 

Unda cu mi bay 

Mi ta su anfitrion, su embahador 

Dios tin nos bendiciona 

Mi ta namora di mi Pais 





Un bunita inspiracion di e Minister di Cultura. Ademas durante 
su discurso e mandatario a subraya pa ban cuida, aprecia y 
stima loke ta di nos. Carga nos bandera cu honor unda cu bo 
bay, pa mustra nos grandesa como un pais di region Caribe. 
Ta deseo ferviente di e mandatario pa nos tur riba e baranca 
tan stima aki por sigui biba den union yena cu e cordialidad 
cu ta nos forsa y alabes nos grandesa como un Pais chikito 
den mundo. Cu nos bon Dios por keda bendiciona nos Patria 
stima y guia nos Aruba Dushi Tera na un futuro sigura, tabata 
e mensahe di Minister Xiomara Maduro. 


sl 

Minister Glenbert Croes: 


DECRETO NACIONAL DI CODIGO DI 
PROTECCION TA UN REALIDAD 


Despues di un lucha y trabou hopi intensivo porfin Sociaal Crisis 
Plan a logra cu e implementacion di Codigo di Proteccion. 


Den un periodo di 1 aña di tempo e ekipo di Codigo di Proteccion 
bou auspicio di Sociaal Crisis Plan a logra prepara y awo lo 
introduci e maneho y ehecucion di Codigo di Proteccion den 
sector Social, Enseñansa, Husticia y Salubridad Publico. 


Codigo di Proteccion ta e base fundamental di un sistema 
di proteccion efectivo y eficiente di nos muchanan y hoben. 
Codigo di Proteccion ta drenta na vigor pa tur profesional, cu 
ta traha directo y indirecto cu mucha, hoben y nan famia, ora 
nan tin (sospecho di) abuso di menor. 


Codigo di Proteccion ta structura e proceso di evalua 
(sospecho) di abuso di mucha, haciendo uzo di 5 paso, cu 
ta describi den e Decreto Nacional (LB HAM). Durante 1 aña 
desde a duna diferente training di Signs of Safety (SoFS) na 
mas cu 300 profesional den e 4 sectornan. SofS ta e herment 
cu e profesionalnan ta uza den e 5 pasonan di Codigo di 
Proteccion, pa asina por pone e mucha/hoben central y sigur. 


Den e proximo simannan lo bay tin training intensivo di un 
total di 14 persona cu lo bay dedica nan mes como “Train de 
Trainers”, via LVAK (Landelijk Vakgroep Aandachtfuncionaris 
Kindermishandeling), di Hulanda. Nan lo ta encarga cu e 
responsabilidad pa guia y duna curso na e Supervisornan di 
Codigo den tur 4 sector y asina garantisa cu e supervisornan 
ta keda na altura di tur loke ta encera (sospecho di) abuso di 
mucha y violencia relacional. 

Ta premira cu na comienso di april, Codigo di Proteccion lo 
drenta na vigor. Tras di cortina tin varios trabou intensivo cu 
a tuma luga den e sectornan cu lidernan di proyecto di cada 
sector: Dorilis Werleman sector Husticia, Grace Maduro sector 
Salud, Efraim Suurendonk sector Social y Jullie-Ann Thode y 
Joan Danies pa sector di Enseñansa, Paul Baeten pa Bureau 


EZ 2S 











Sostenemi. Minister Glenbert Croes ta manda un palabra di 
pabien na e tremendo ekipo di Codigo di Proteccion, cu ta traha 
incansabel pa logra implementa un sistema cu por garantisa y 
salvaguardia nos mucha- y hobennan, ora ta trata (sospecho 
di) abuso di menor na Aruba. 

Na mes momento e mandatario di gradici henter e veld social cu 
a bin hunto principio di december 2017 y cu te awe ta trahando 
incansablemente pa hunto nos logra e maximo proteccion pa 
nos yiunan. 

MINISTER GLENBERT CROES A RECONOCE 
5 EMPLEADO LEGENDARIO CU MAS DI 50 
AÑA DI LABOR ACTIVO 








Recientemente e titular di Labor, Sr. Glenbert Croes tabatin 
e honor y placer di por duna reconocimento na 5 baluarte 
laboral ehemplar cu tin respectivamente 51, 52, 54, 58 y 62 
aña laborando y keto bay activo trahando den Casino. 


Manera e mandatario cu yen di orguyo y gratitud a expresa: 
"Nos tin 4 aña ta bisa danki na hendenan cu a sobresali cu nan 
ehempel. Pa mi e ta un honor di por bisa tur hende danki cu a 
entrega nan bida cu nan trabou y nan ehempel. Ora bo lesa cu 
esun mas grandi den e grupo aki a cuminsa traha na aña 1959, 
e bida entrega di ehempel, dedicacion, pasion, amor pa bo 
trabou, amor pa traha cu doño- y trahadonan y hopi importante 
traha cu turista. E leyendanan aki ta ehempel pa e hobennan 
cu ta tumando over e trabounan den Casino. Loke a haci 
turismo di Aruba grandi tabata semper e amabilidad Arubiano, 
e cordialidad Arubiano, e calor Arubiano, e cariño Arubiano, e 
carisma Arubiano y e hospitalidad cu cual nos ta trata turista y 
nos ta trata otro. Y e 5 legendarionan obviamente ta posee tur 
e cualidadnan aki. Hopi hende a cuestiona ta pakico Minister 
Glenbert Croes ta bisa danki. Honra bo hendenan ora nan ta 
na bida, no ora nan bay laga nos." 


E leyendanan di Casino cu a ricibi e reconocimento for di 
Minister di Labor, Sr. Glenbert Croes ta: 


ROSIMBO ALMARY (Ro) tin 51 aña trahando den Casino y 
na October 2021 awo ta cumpli 31 aña trahando na Hyatt. E 
Legendario aki a cuminsa traha na Sheraton Hotel (cu Awo ta 
Riu) na 1969 como Cost Controler. Despues Ro a bay Divi Divi 
Hotel y a keda eynan pa menos cu un aña. E bida di Casino 
semper tabata su pasion y na aña 1970 Ro a cuminsa traha 
na Casino na Holiday Inn y a traha eynan pa 15 aña. Despues 
a sigui pa Palm Beach Hotel and Casino pa 5 aña. Esunnan 
cu conoce Ro, sa cu e ta un persona hopi serio, corecto y 
no ta gusta mucho elogio. Cu apertura di Hyatt na 1990 e 
Legendario aki a forma parti di e team di Casino na Hyatt y te 
awe e ta trahando na Hyatt como Shift Manager. Su dicho den 
Casino ta: ‘No panic, the more you bet the more you get”. 


FRANKLIN HOEK (Frankie) tin 52 aña laborando den Casino 
y a cuminsa traha na Sheraton Hotel na aña 1969 como 
Dealer. Despues Frankie a bay Holiday Inn te cu aña 1984, 
sigui pa Golden Tulip (cu awe ta Hilton). Cu ciere di e Casino 
Na Golden Tulip Frankie a bay traha na Americana (cu awe ta 
Barcelo). Actualmente e legendario aki ta trahando na Hyatt pa 
31 aña. Fuera di traha na Casino e tabata atende Avond Havo 
mientras e tabata traha na Sheraton y a termina esaki cu exito. 
Frankie ta Dealer di tur wega na Hyatt, un “Jack of all trades!” 
Su dicho den Casino ta: “Lets go for the billions!” 

Continuacion MINISTER GLENBERT CROES A RECONOCE 5 EMPLEADO... 








ROLAND VAN DER LINDE (Roy) tin 54 aña activo den Casino. 
Roy a cuminsa traha na aña 1967 na Carribbean Hotel (cu 
awe ta Hilton) como Dealer. Despues di 16 aña na Carribbean 
Hotel e Legendario aki a forma parti di e team den apertura 
di Alhambra unda el a fungi como un di e entrenadornan 
pa Dealers. Pa su persona e ta un honor pa comparti su 
experiencia cu otronan. Hopi di esunnan cu a haya training di 
dje, a sigui pa ta Managers den mundo di Casino. Su mentor di 
Roulette tabata Hubert Alfred Kip. Despues di Alhambra, Roy 
a bay cu La Cabana desde apertura di e casino. Na 2004 e 
Legendario aki a cuminsa traha na Hyatt y actualmente ta Pitt 
Supervisor den Casino. Fuera di ta traha den Casino anochi, e 
tabata pisca den su boto mainta. Ora nos a puntr'e cuanto aña 
e tin ta traha den Casino el a bisa di a stop di conta! Su dicho 
den Casino ta: “Be patient it is only chips; not money!” 


GILBERT ARENDS (Chiba) tin 58 aña trahando den Casino 
y a cuminsa traha na Caribbean Hotel na 1963. Despues e a 
sigui pa Holiday Inn Hotel di 1969 te cu 1977. Chiba a forma 
parti di e team di Concord Hotel and Casino di Aña for di 1977. 
Na 1984 e Legendario aki a bay Alhambra Casino unda e 
tabata Pitt Boss. Durante su trayectoria na Alhambra Chiba a 
wordo pidi pa reemplasa Manager na Flamingo Beach Casino 


na Boneiro cual oferta el a acepta. Despues Chiba a bin bek 
Aruba pa a forma parti di Royal Cabana Casino na 1991. 
Na 2004 e Legendario aki a forma parti di e team di Hyatt 
Regency y awo ta trahando ya caba 20 aña na Hyatt como Pitt 
Supervisor den Casino. Su dicho den Casino ta: “Today is your 
day, go for it!” 


HUBERT ALFRED KIP tin 62 aña trahando den Casino y a 
cuminsa traha na Caribbean Hotel na 1959, e prome hotel cu 
wordo a traha pa nos tuturistanan. Na aña 1968 e Legendario 
aki a move pa Sheraton Hotel, cu tabata di e mesun compania. 
Den transcurso di aña Kip a biaha pa Corsou y Surnam pa 
apertura di Casinonan di e mesun compania. Na aña 1977 
Ruben Schwengle q.e.p.d a selecta un equipo completo pa 
apertura di e Casino na Concord Hotel y Casino. Concord 
Hotel Casino (cu Awe ta Rui Antillas) tabata e prome Casino 
unda cu e hende muhe a cuminsa traha. Concord Hotel tabata 
un Hotel di 5 strea. Na aña 1991 Kip a sigui pa Royal Cabana 
Casino hunto Ruben Schwengle q.e.p.d cu a wordo nombra 
Director di e Casino. Despues cu Royal Cabana Casino a cera, 
e Legendario aki a bay Isla Margarita y a traha na Flamingo 
Casino. Cu apertura di Marriot Hotel na 1995, Kip a regresa 
Aruba y te dia di awe ta traha na Marriot como Operations 
Manager den Casino. Su dicho cu su coleganan den Casino 
ta: “The Eagle Eye”, mescos cu wowo di Aguila e tin bista ariba 
tur wega den Casino. 


Pa e titular di Labor e tabata un honor grandi di por a reconoce 
personanan ehemplar den nan trabou, trahando mas di mita 
siglo incansablemente aportando na e progreso y desaroyo di 
e pilar mas importante di nos Pais. 

MINISTER ANDIN BIKKER 


Minister Andin Bikker: 
GUARDA NOS COSTA CU UNIFORM V 
MOBILOFOON NOBO 





Recientemente personal di Guarda nos Costa a hava mas 
uniform nobo. A pidi Minister si por considera pa bestel mas 
uniform pa nan. Tambe a pidi pa mas radio pa promove 
miho comunicacion. Awe mainta e mandatario a entrega 
e cargamento nobo di uniform v mobilofoon na Guarda nos 
Costa. 


'Ta importante pa cumpli cu locual priminti. Mi ta conoci pa 
semper ta busca solucionnan pragmatico', asina Minister 
Bikker a bisa awe mainta. E mandatario a subrava cu den 
tempo di pandemia ta masha dificil pa aloca fondonan, pero 
cu el a haci tur esfuerso pa toch realoca e poco fondonan 
disponibel pa brinda empleadonan do Guarda nos Costa mas 
y miho herment di trabou. 


Ta bon pa resalta cu Guarda nos Costa a pasa den henter un 
cambio cu Andin Bikker como Minister di Husticia, Siguridad v 
Integracion. A renoba e edificio existente band'i Brandweer na 
aeropuerto, a renoba ex-edificio di Huis van Bewaring, a busca 
auto nobo pa garantisa miho transporte, a cumpra uniform 
nobo y a zorg pa mobilofoon. Pa logra e inversionnan aki, a 
percura pa aloca hopi fondo for di presupuesto di gobierno 
mes y fondo adicional di Hulanda. 








Ex-Minister Rudy Croes a institui Guarda nos Costa na afia 
2003 pa por combati e retonan cu ilegalidad riba nos isla. E 
departamento a pasa bou di DINA, Cuerpo Policial, IASA y 
desde 2019, Minister Andin Bikker a hacie un departamento 
independiente riba su mes. 

Medidanan cu ta na Vig 


WS ONLINE" 


Entrante 20-3-2021 





or 


Toque de Queda: 12'or a.m. - 5'or a.m. 


SHOPPING/ 
COMPRAS 


ENCUENTRO 


= 
E SOCIAL NA CAS 


GEBIEDS- EN 
D SAMENSCHOLING- 
VERBOD/AGLOMERACION 





+1 persona so di cada famia. 

Ta bira recomendabel pa bisti tapa boca 
pafo tambe den caso cu no por mantene 
distancia di 1.5 meter. 


«Ora di cerata 11or pm. 


“No ta permiti Actividad Social na cas; 0 
bishita (invitado-huesped). 


+Bishita familiar (limita), di cuido of medico 
ta permiti. 


: Prohibicion pa aglomera riba espacionan 
publico, manera parkeerplaats y beach, 
desde or pm te cu S'or am. 

«No ta permiti pa ta riba Rif durante di Toke 
de queda. 

-Samenscholingsverbod: 2 persona 
maximo por ta hunto. 





(CO) HORECA 


Cantidad di persona adulto na mesa den 
restaurant paden y pafo ta 2 maximo. 
(muchanan bou di 12 aña no ta conta den 
eregla). 

- Excepcion: personanan bibando bao di e 
mesun dak por sinta 4 paden na e mesun 
mesa of 6 pafo. 

«No ta permiti baliamento. 

= Bar ta keda cera. 


«Ora di cerata 1Yor pam. 


fa DEPORTE 


“Tur deporte organisa y structura di tur 
edad, ta permiti sin limite di atleta, 
coach/trainer, pero sin publico. 

- Mester ta pertenece na ASU, COA of 
registra na BISA. 

- Mester registra nomber di esnan cu ta 
train/competi cu fecha hunto pa un 
periodo di 2 siman cada bes y pa tur edad. 

: BISA lo controla. 

: Bush League y Contact Sport den tur edad 
ainda no ta permiti. 





: Depende di grandura di esaki mester 
mantene 1.5 meter di distancia. 


: Obligatorio pa bisti tapa boca ora di move 
di un espacio pa otro of papia cu otro 
persona. 


-Zorg pa tin bon ventilacion. 


: E ekipo mester wordo limpia entre cada 
persona. 





'FAVA BO HAYA” 





Lo impone multa/boet halto y lo wordo 
cobra mesora na esnan cu ta viola reglanan. 
Horeca cu no ta cumpli por wordo sera te 
proximo aviso. 


dh RIBA LAMA 


Boto y yate no ta permiti aglomeracion; no 
mas di 4 persona. Catamaran y boto di 
charter 50% capasidad. 


en ENTIERO 


Nota permiti mas cu 10 persona paden na e 
mesun momento. 





CASNAN DI CUIDO 





Casnan di cuido di nos grandinan tin 
medidanan di precaucion. 








A ENTRETENIMENTO 
ál MUSICAL 


Entretenimiento musical por tin pero 
unicamente cu 1 musico, background music. 





PERMISO PA 


Laren | ACTIVIDAD 


Permisonan pa actividadnan publico 
durante e periodo aki nolo wordo otorga. 

Departamento di Salud Publico: 


PROTOCOLNAN EXISTENTE TA KEDA NA 
VIGOR MIENTRAS CU ARUBA TA SIGUI 
VACUNA 


Aruba ta respondiendo na e vamado pa vacuna masalmente 
pero tanten cu e mavoria di nos comunidad no ta vacuna v 
proteha ainda, tur protocol v medida ta keda vigente v aplicable. 
Esaki ta e motibo pakico un persona cu recientemente a 
vacuna lo wordo buta den cuarentena preventivo si e tawata 
tin contacto estrecho pa un periodo largo cu un caso positivo. 
E vacuna di Pfizer cu actualmente Aruba ta brindando tin un 
eficacia di 9590. Esaki no ta nifica cu e persona vacuna lo 
no por contrae COVID-19 v sigui plama esaki, pero esaki ta 
nifica cu es cu a vacuna tin 95% menos chens di desaroya 
sintoma fuerte y complicacion compara cu es cu no ta vacuna 
na momento di bin den contacto cu e virus. 


Sabiendo cu bo haña e vacuna ainda tin e posibilidad di contrae 
sintomanan leve y por sigui plama e virus, ta importante 
cu tanten mayoria di nos comunidad no ta vacuna es cu si 
ta vacuna wordo poni den cuarentena si e bin den contacto 
directo cu un persona cu ta infecta y asina pa evita di sigui 
plama e virus pa es cu no ta vacuna ainda y cu si por bira hopi 
malo di esaki. 








Manera cu DVG ya a informa e vacuna no ta evita pa un 100% 
cu bo lo no haña COVID-19. E posibilidad ta keda cu bo por 
contrae esaki pero cu sintoma leve y mientras cu nos comunidad 
ta vacunando y ainda nos no yega un cobertura halto di entre 
75% pa 85% di vacunacion tur medida di proteccion y tur 
protocol ta keda vigente pa proteha esnan cu porta ainda no a 
wordo vacuna. P'esey e yamado ta na comunidad pa nos sigui 
registra y vacuna. Mas lihe nos vacuna nos comunidad mas 
lihe nos ta limita of stop e virus di sigui plama di un pa otro. 

RT 

LEU 

Gobierno di Aruba: 


Conseho di Raad van State riba COHO y RAFT a sali 





Gobierno di Aruba a ricibi e conseho di 
Raad van State riba e leynan di Reino 
di COHO y RAFT diabierna ultimo for di 
secretario di Estado Knops. 

Secretario di estado Knops a ricibi e 
consehonan un siman prome, pero a 
haya ta prudente pa no manda nan pa 
Gobierno di Aruba te ora cu papia cu e 
gobiernonan riba posibel procedura pa 
encamina. E reunion aki a tuma luga 
dia 18 di maart, dia di Himno y Bandera, 
hunto cu premiernan di Corsou y Sint 
Maarten. Y den e reunion ey a haci 
palabracionnan tocante e procedura cu 
lo encamina awor. Consecuentemente 
a manda e consehonan pa Gobierno di 
Aruba. 


SIGUIENTE PASONAN 

Siguientemente lo cuminsa 
deliberacionnan intenso riba e contenido 
di e Conseho di Raad van State. E 
deliberacionnan aki lo tuma luga tras di 
porta cera, pasobra e reglanan pa cu 
consehonan di Raad van State ta stipula 
cu no por publica un conseho di Raad 
van State te ora cu e ley mes wordo 
entrega na Parlamento. 

Mirando e interes grandi cu ta envolvi, 
a palabra cu lo pone prioridad na esaki. 
Despues cu Conseho di Minister di Reino 
trata esaki, lo comparti e texto di e ley y 
e conseho di e paisnan. 


RAAD VAN ADVIES 

Gobierno di Aruba a ricibi tambe e 
consehonan di nos Raad van Advies 
riba e COHO y RAFT, y esakinan lo 
wordo uza tambe den e negosacionnan 
proximamente. 


TEAM NEGOCIADO 

Gobierno di Aruba ta preparando e team 
tecnico cu lo negocia hunto cu Corsou, 
Sint Maarten y Hulanda. 





E 






REPARANDO SU 














- Gabinete Wever-Croes 

ENTRE 18 CU 59 ANA CU MALESA 
CONDICION DI SALUD C 


Aruba ta cla pa cuminsa vacuna e siguiente grupo di meta. E 
siguiente grupo di meta na turno ta personanan entre 18 cu 59 
afia cu ta na risico pa motibo medico. Na e momento aki DVG 
ta bezig ta trahando hunto cu dokternan di cas pa por prepara 
locual ta nesesario pa haci vacunacion di e grupo di meta 
aki posibel. Dokternan di cas lo haci seleccion di esnan cu ta 
rosorta bou di e grupo di meta aki, abase di un lista acorda di 
malesanan y condicionan di salud. 


Cuidadanonan cu a registra via Aruba Health App of na edificio 
di MFA lo wordo indentifica abase di un lista cu dokternan di 
cas lo provee y e personanan aki lo ricibi un invitacion pa 
por bin vacuna. E lista cu DVG lo ricibi di dokternan di cas ta 
ensera number di AZV di e persona cu ta cualifica pa ricibi e 
vacuna dentro di e grupo di meta. DVG lo no ricibi ningun tipo di 
informacion medico di ningun pashent cu otro palabra DVG lo 
no ricibi informacion ki malesa of condicion di salud e persona 
tin. No obstante cu dokter di cas ta manda e informacion di e 
patient cu ta cay bou di e grupo di riesgo, ta urgi tur persona 
pa registra nan mes via e Aruba Health App of na un di e 
edificionan di MFA pa asina nan por ricibi nan afspraak pa 
vacuna. Si un persona ta pensa cu e ta resorta bou di e grupo 
di meta defini como “na risico pa motibo medico”, pero ta 


DI VACUNA TA Y 


i Salud Publico: 





EGA ARU 
GRUPO DI META 





A 


b 








RONICO 
RONICO 

contra of no ta desea pa su informacion wordo duna na DVG, 
e persona mester tuma contacto cu su dokter di cas. 


E grupo di meta cu ta na risico pa motibo medico ta ensera: 
* Patient cu tumor maligno diagnostica den ultimo 5 aña 

+ Patient despues di transplante di organo, stamcel of beenmerg 
+ Patient cu un grado primario di deficiencia inmunologico 

+ Personanan su sindrome di Down 

“ Patient cu condicionan neurologico pa cual motibo nan 
respiracion ta comprometi 

* Persona cu obesidad morbil (body mass index (BMI >40) 

+ Patient cu desfuncion di su via respiratorio/pulmonnan y 
patientnan cu condicion cronico di su funcion di curazon 

+ Patient cu diabetes 

+ Patient cu malesa cronico di rion (pashent cu ta dialisa y cu 
a ricibi transplante) 

“ Patient cu un afweerstoornis of cu ta wordo trata cu 
medicamento pa suprimi su sistema inmunologico pa cual 
motibo e pashent ta sufri di menos defensa contra infeccion di 
e via respiratorio 

: Personanan cu deficiencia mental cu ta biba den institutonan 
of casnan di cuido. 


#ArubaTa! 
VACUNA 


Wg LAYA 

Departamento di Salud Publico: 


UPDATE 23 DI MAART 2021 


Segun resumen di awe 18 persona a recupera, a registra un total di 102 caso nobo di Covid-19, di cual 4 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 742 test. ‘Postivity rate’ entre nos residentenan ta 27%. 


Casonan activo pa awe ta 510, cantidad di fayecido relaciona cu Covid-19 ta 82. 


Hospital ta informa cu tin un total di 35 persona interna di cual 12 ta den Cuido Intensivo y 23 riba unidad general di 
covid. 





RD VE ARUBA COVID-19 






TOTAL RESIDENTE NO-RESIDENTE 





Casonan Nobo 102 98 4 
Activo 510 450 60 
Recupera 8310 7784 526 
Positivo 8902 8315 587 


Getest 119810 si E 


Morto 82 81 1 

